6 dieselfde geslag is en die staat kon hom nie op grond van die Handves van Regte met daardie besluit inmeng nie. Solank die NG Kerk basiese prosedurele billikheid nakom in die toepassing van kerklike tug teen lidmate wat sy leerstellings oortree, sal die Suid-Afrikaanse howe hulle ook nie daarby laat betrek nie. Soos Rassie Malherbe vroeër gesê het, is dit egter uiters belangrik dat die Kerk geen twyfel moet laat oor leerstellige vrae wat met die uitoefening van die reg op godsdiensvryheid verband hou nie. Skep n kerk sulke twyfel, ondergraaf hy sy eie vryheid. Taylor v Kurtstag NO is egter nie die laaste woord wat oor hierdie onderwerp in die algemeen gespreek gaan word nie. Ek het hopelik aangetoon dat daar nog vele juridiese grense is wat oor die perke van kerklike outonomie getoets gaan word en dat ons almal, veral in die openbare debat, moet waak teen oorvereenvoudig van n komplekse afweging van belange. DIE AKTE VAN MENSEREGTE EN KERKLIKE TUG: N POTENSIËLE DILEMMA 219